1

CJikeusminic#eriö
1. ila 2006 ().Q t(	/at-t"3

Vuokralaisten Keskusliitto ry
Velkuanpolku 1 E
00300 HELSINKI
Puh. (09) 4770 360 www.vuokralaistenkeskusliitto.fi
OIKEUSMINISTERIÖ Lainvalmisteluosasto PL 25

00023 VALTIONEUVOSTO ASUNTO-OSAKEYHTIÖLAKITYÖRYHMÄN MIETINTÖ (OM 2006:9)
Yleistä
Vuokralaisten Keskusliitto ry pitää tärkeänä parannuksena sitä, että kaikki taloyhtiötä koskeva lainsäädäntö on samassa laissa. Asukkaiden tiedon hankintaa helpottaa myös se, että asunto-osakeyhtiöön ei sovelleta enää osakeyhtiölakia.

Kiinteistöosakeyhtiöiden erityispiirteiden rajaaminen omaan lukuunsa on myös hyvä asia.

Esityksessä selkiytetään taloyhtiön ja osakkaan kun nossapitovastuuta, joka usein heijastuu myös vuokrasuhteisiin.

Osakkaiden yhdenvertaisuus periaate

Vuokralaisten Keskusliitto pitää hyvänä, että sijoittajaosakkaiden oikeuksia parannetaan. Liiton asiakaskuntana olevat vuokralaiset asuvat juuri näissä huoneistoissa.

Ongelma on korostunut erityisesti yhtiön hallinnassa olevien autopaikkojen jaossa.

Useimmiten jako on toteutettu siten, että talossa asuvat tai liiketiloissa toimivat osakkaat ovat saaneet etusijan autopaikkoja jaettaessa. Vasta tämän jälkeen on paikkoja jaettu sijoitusasuntojen vuokralaisille.

Tämä eriarvostaminen asuvien ja ei-asuvien sijoittajaosakkaiden välillä, on kohtuutonta. Osakasasemastaan huolimatta heillä ei ole ollut mandollisuutta

2

varmistaa, että talossa asuva vuokralainen voisi saada autopaikan käyttöönsä.

Erityisen isona ongelmana liitto on pitänyt tilannetta, jossa vuokralaisilla olevia autopaikkoja on irtisanottu, jos yhtiöön on muuttanut osakas, joka on tarvinnut paikan käyttöönsä.
Tuomioistuinkäytännössä yhdenvertaiseksi kohteluksi on hyväksytty jopa se, että autopaikat luovutetaan ensisijaisesti kakkospaikoiksi taloyhtiössä asuville osakkaille, ennen kuin niitä jaetaan osakkaanomistajien vuokralaisten käyttöön.

Uudistuvaan lain säädäntöön ja sen perusteluihin tulee vielä esitystä selvemmin kirjata, että osakkaiden yhdenvertainen kohtelu edellyttää osakkaiden kohtelemista samalla tavalla riippumatta siitä, onko huoneisto omistajan hallinnassa vai vuokralaisen hallinnassa.

Yhtiön hallinnassa olevien autopaikkojen ja muiden tilojen jakojärjestelmä, jossa pääperuste on huoneiston hallintamuoto, ei ole tätä päivää.
Vuokrauskielto
Liitto esittää poistettavaksi uudesta asunto-osakeyhtiölainsäädännöstä vuokrauskieltopykälää. Kielto on vanhakantainen eikä sovi nykyaikaan. Lisäksi kielto on ristiriidassa muun asunto-osakeyhtiölainsäädännön kanssa.

Vuokrauskielto on este myös sijoittajille. Yhtiö, jossa ei ole mandollista pitää vuokralaisia ei kiinnosta sijoittajia. Vuokrauskieltopäätösten tekeminen on omiaan vähentämään vuokra-asumisen arvostusta ja lisää segregaatiota yhteiskunnassa. Asuntojen on tarkoitus ja tarve olla tuottavassa käytössä.

Hallintaanottotilanteessa yhtiöllä on velvoite minimoida osakkaalle aiheutuva vahinko. Yleensä vahingon pienentäminen tarkoittaa huoneiston vuokrausta. Jos yhtiössä on vuokrauskielto ja huoneistoa pitää samanaikaisesti vuokrata, on tilanne varsin outo.

Asukkaiden osallistuminen

Liitto pitää yleisesti hyvänä sitä, että kokouskutsujen määräaikaa pidennetään kahteen viikkoon. Riittävä varautumisaika kokoukseen parantaa asukkaiden osallistumismandollisuuksia ja toivon mukaan tuo runsaasti väkeä paikalle.

Asukkaille tulee olla osallistumisoikeus myös niihin kokouksiin, joissa käsitellään sellaisia muutoksia tai remontteja, jotka muutoin olennaisella tavalla vaikuttavat huoneiston käyttöön. Hyvä esimerkki tällaisesta on julkisivuremontti.

3

Vuoalaisten Kes sliitto ry

Tiedoksiantojen avoimuus

Liitto korostaa erityisesti sitä, että asukkaana olevalle vuokralaiselle tulee myös ilmoittaa yhtiön remonteista ja muista asumiseen vaikuttavista asioista samanaikaisesti kuin yhtiön osakkaille.

Lain perustelutekstistä on tämän pykälän osalta unohtunut käyttöoikeuden haltija.

Helsingissä 31.8.2006

Anne Viita pääsihteeri

Ilpo Eerola järjestösihteeri